stanford-oval/wikipedia huggingface dataset:
Criminal (vuoden 2016 elokuva)

| Criminal |
| --- | --- |

Ohjaaja:  Ariel Vromen
Käsikirjoittaja:   Douglas Cook  David Weisberg 
Tuottaja:   Chris Bender  Christa Campbell  Mark Gill  Matthew O’Toole  J. C. Spink  Jake Weiner 
Säveltäjä:   Keith Power  Brian Tyler 
Kuvaaja:  Dana Gonzales
Leikkaaja:  Danny Rafic
Lavastaja:   Grant Armstrong  Hannah Moseley 
Pääosat:   Kevin Costner  Gary Oldman  Tommy Lee Jones  Alice Eve  Gal Gadot 
Valmistustiedot
Valmistusmaa:  Yhdysvallat
Tuotantoyhtiö:   BenderSpink  Campbell-Grobman Films  Lionsgate  Millennium Films 
Levittäjä:  Summit Entertainment ADS Service Netflix
Ensi-ilta:   2016-04-055. huhtikuuta 2016 (Tel Aviv, Israel)  2016-04-077. huhtikuuta 2016 (Lontoo, Yhdistynyt kuningaskunta)  2016-04-1111. huhtikuuta 2016 (New York City, New York, Yhdysvallat)  
Kesto:  113 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Criminal on vuonna 2016 ensi-iltansa saanut Ariel Vromenin ohjaama yhdysvaltalainen tieteis- ja toimintatrillerielokuva, jonka pääosissa ovat Kevin Costner, Gary Oldman, Tommy Lee Jones, Alice Eve ja Gal Gadot. Criminalin käsikirjoittivat Douglas Cook ja David Weisberg ja tuottivat Chris Bender, Christa Campbell, Mark Gill, Matthew O’Toole, J. C. Spink ja Jake Weiner.
Juoni

Criminal kertoo vaarallisesta ja arvaamattomasta Jerico Stewart -nimisestä sosiopaattisesta kuolemaantuomitusta vangista (Kevin Costner), jonka aivoihin tohtori Micah Franks (Tommy Lee Jones) istuttaa CIA:n johtajan Quaker Wellsin (Gary Oldman) käskystä kuolleen CIA:n agentin Bill Popen (Ryan Reynolds) taidot, salaisuudet ja muistot, jotta Stewart voi viedä loppuun Popen tehtävän pysäyttää pirullinen suunnitelma, minkä takana on anarkistiksi muuttunut teollisuusmies Xavier Heimdahl (Jordi Mollà).
Tuotanto

20. kesäkuuta 2013 ilmoitettiin Millennium Filmsin ostaneen Douglas Cookin ja David Weisbergin kirjoittaman käsikirjoituksen. Millennium Films palkkasi elokuvan ohjaajaksi Ariel Vromenin 13. syyskuuta 2013. Criminalin roolijako tehtiin kesä-syyskuun 2014 aikana. Kevin Costner palkattiin Jerico Stewartin rooliin 17. kesäkuuta. 23. heinäkuuta ilmoitettiin Gary Oldmanin kiinnittämisestä CIA:n johtaja Quaker Wellsin rooliin ja Tommy Lee Jonesin kiinnittämisestä neurotieteilijä Micah Franksin rooliin. Ryan Reynoldsin palkkaamisesta kerrottiin 4. elokuuta ja Alice Even 7. elokuuta. Jordi Mollà liittyi näyttelijäkaartiin 11. elokuuta, Gal Gadot 12. elokuuta ja Antje Traue 26. syyskuuta.
Criminalin kuvaukset alkoivat Lontoossa 4. syyskuuta 2014. Lontoossa elokuvan kuvauspaikkoina olivat Croydonin, Tower Hamletsin, Camdenin ja Kingston upon Thamesin kaupunkipiirit. Croydonissa elokuvaa kuvattiin Croydon Collegessa. Tower Hamletsissa elokuvan kuvauspaikkana oli Whites Row’n pysäköintialue Spitalfieldsin kaupunginosassa. Camdenissa elokuvan kuvauspaikkana oli Bloomsburyn kaupunginosa, jossa elokuvaa kuvattiin Lontoon yliopistoon kuuluvan SOAS:n kirjastossa. Kingston upon Thamesissa elokuvaa kuvattiin King’s Road -kadulla. Lontoon lisäksi elokuvaa kuvattiin Camber Sandsin rannalla Camberin kylässä East Sussexissa, Blackbushe Airportin lentokentällä Yateleyn kunnassa Hampshiressa ja eräällä Britannian kuninkaallisten ilmavoimien asemalla, joka sijaitsee lähellä St Athanin kuntaa Vale of Glamorganissa, Walesissa. Millennium Filmsin lisäksi elokuvan tuotantoyhtiöinä olivat BenderSpink, Campbell-Grobman Films ja Lionsgate. Criminalin budjettina oli 31,5 miljoonaa dollaria.
Julkaisu ja vastaanotto > Julkaisu

Criminal sai ensi-iltansa Israelissa, Tel Avivissa 5. huhtikuuta 2016. Ison-Britannian ensi-ilta oli Lontoossa 7. huhtikuuta 2016 ja Yhdysvaltain New Yorkissa 11. huhtikuuta 2016. Maanlaajuisen teatteriensi-illan elokuva sai Yhdysvalloissa ja Isossa-Britanniassa 15. huhtikuuta 2016. Alun perin elokuva piti julkaista Yhdysvalloissa 22. tammikuuta 2016, mutta elokuussa 2015 julkaisupäivää siirrettiin huhtikuun 15. päivään. Criminalin teatterilevittäjänä Yhdysvalloissa oli Summit Entertainment ja Isossa-Britanniassa Lionsgate.
Criminal ei tuottanut odotetusti; sen uskottiin tuottavan 9-12 miljoonaa dollaria avausviikonloppunaan, jolloin se sai ensi-iltansa 2 683 elokuvateatterissa, mutta lipputuloja kertyikin vain 5 767 278 dollaria. Criminal tuotti Yhdysvalloissa 6-viikkoisen teatterikierroksensa aikana yhteensä 14 708 696 dollaria ja ulkomailla 21 381 531 dollaria. Maailmanlaajuisesti Criminal tuotti yhteensä 36 090 227 dollarin lipputulot.
Julkaisu ja vastaanotto > Vastaanotto

Ilmestyessään Criminal sai elokuvakriitikoilta kielteisen vastaanoton. Rotten Tomatoes -sivuston mukaan 30% kriitikoista on antanut elokuvalle positiivisen arvosanan 4,4/10 keskiarvolla. Keräys perustuu 115 arviointiin. 19 756 käyttäjästä 50% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 26 arvostelun perusteella elokuva on saanut 37 pistettä sadasta mahdollisesta. Metacriticin 103 käyttäjää on antanut elokuvalle keskiarvon 7,4/10. Internet Movie Databasen 22 725 käyttäjää on antanut elokuvalle keskiarvon 6,3/10.
DVD- ja blu-ray-julkaisut

Lionsgate julkaisi Criminalin Yhdysvalloissa DVD:lle ja blu-raylle 26. heinäkuuta 2016.
Aiheesta muualla

Criminalin viralliset sivut (englanniksi)
Criminal Internet Movie Databasessa (englanniksi)
Criminal AllMoviessa. (englanniksi)
Criminal Box Office Mojossa (englanniksi)
Criminal The Numbers -sivustolla (englanniksi)
Criminal Metacriticin sivuilla (englanniksi)
Criminal Rotten Tomatoes -sivustolla (englanniksi)
DraCo

DraCo tai DraCo Vision oli saksalaisen MacroSystem Computer GmbH:n suunnittelema ja tuottama Amigaan perustuva tietokone.
Commodoren mennessä konkurssiin Amiga oli vielä suosittu videoeditoinnissa ja videoiden tekstityksessä. MacroSystem oli aiemmin tehnyt Amigalle laitteistoa kuten kiihdytinkortteja, kuvankaappauslaitteita, äänikortteja, SCSI-ohjaimia ja grafiikkakortteja.
DraCo oli osittain yhteensopiva Amigan kanssa ja suunnattu epälineaariseen videoeditointiin. Tietokoneessa oli prosessorikortti nimeltä "Eltanin", jossa oli Motorola 68060 -prosessori tai joissain tapauksissa Motorola 68040. Tietokoneessa oli viisi Zorro II/Zorro III -yhteensopivaa laajennuspaikkaa sekä kolme "DracoDirect"-laajennuspaikkaa. Tietokoneessa ei ollut Amigan erikoispiirejä mutta siinä oli osia Amigan laitteistosta. Tietokoneessa oli Fast SCSI-II -ohjain. Grafiikkakorttina oli Altais-nimellä tunnettu muokattu Retina Z3.
Tietokoneessa oli AmigaOS 3.1 käyttöjärjestelmä ja joukko sovellusohjelmia. Mukana tuli MovieShop-ohjelmisto videoeditoinnin ohjaamiseen.
Grafiikkakortin käyttöön mukana oli tuolloin uusi CyberGraphX-ohjelmisto.
Vuonna 1994 tietokone maksoi 14 990 Yhdysvaltain dollaria. MacroSystem myi ja tuki DraCo-tietokoneita vuoteen 2000 saakka. MacroSystemin kilpailijoita olivat NewTek Yhdysvalloissa ja Scala Info Euroopassa.
Dent Blanche

Dent Blanche
| --- | --- |
Sijainti:  Valais,  Sveitsi
Vuoristo:  Valais'n Alpit
Korkeus merenpinnasta:  4 357 m
Prominenssi:  916  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dent Blanche on Valais'n Alpeilla, Sveitsin Wallisissa sijaitseva 4 357 metriä korkea vuorenhuippu.
Aiheesta muualla

Kuvia tai muita tiedostoja aiheesta Dent Blanche Wikimedia Commonsissa
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Diprion

| Diprion |
| --- | --- |
 Täplämäntypistiäinen (Diprion similis) toukka
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Lehtipistiäismäiset Tenthredinoidea
Heimo::  Havupistiäiset Diprionidae
Alaheimo::  Diprioninae
Suku::  Diprion  Schrank, 1802
Katso myös
   Diprion Commonsissa 
Infobox OKNimi-testi OK: 
Diprion on havupistiäisten heimoon kuuluva pistiäissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin neljä lajia. Suomessa suvusta on tavattu kaksi lajia: pilkkumäntypistiäinen (Diprion pini) ja täplämäntypistiäinen (Diprion similis).
Lajeja

Pilkkumäntypistiäinen (Diprion pini)
Täplämäntypistiäinen (Diprion similis)
Diprion koreanus
Diprion rufiventris
Aiheesta muualla

iNaturalist: Suku Diprion
ITIS: Diprion (englanniksi)
UniProt: Taxonomy - Diprion (englanniksi)
University of Michigan, Animal Diversity Web (ADW): Diprion (englanniksi)
Iowa State University, Bug Guide: Genus Diprion (englanniksi)
Pherobase: Semiochemicals of Genus Diprion (englanniksi)
Der K und K Kalypso aus Wien

|  Der K und K Kalypso aus Wien> Kappaleen tiedot |
| --- | --- |
Esittäjä(t):  Ferry Graf
Säveltäjä(t):  Norbert Pawlicki
Sanoittaja(t):  Günther Leopold
Euroviisutiedot
Vuosi:  1959
Maa:  Itävalta
Kieli:  saksa
Sijoitus:  9.
Pisteet:  4
Sanat:  sanoitus
Muuta:  Kapellimestarina Franck Pourcel
Der K und K Kalypso aus Wien on Ferry Grafin esittämä kappale, joka edusti Itävaltaa vuoden 1959 Eurovision laulukilpailussa Ranskan Cannesissa.
Kappale sijoittui Euroviisuissa yhdeksänneksi 4 pisteellä.
Der Stand der Dinge

| Der Stand der Dinge |
| --- | --- |

Ohjaaja:  Wim Wenders
Käsikirjoittaja:  Wim Wenders, Robert Kramer 
Tuottaja:  Chris Sievernich  Wim Wenders
Säveltäjä:  Jürgen Knieper
Kuvaaja:  Henri Alekan
Leikkaaja:  Barbara von Weitershausen, Peter Przygodda
Pääosat:  Patrick Bauchau,  Allen Garfield 
Valmistustiedot
Valmistusmaa:  Länsi-Saksa
Ensi-ilta:  1982
Kesto:  121 min 
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Der Stand der Dinge (engl. The State of Things, Suomessa näytetty televisiossa nimellä Asioiden tila) on Wim Wendersin ohjaama saksalainen road movie vuodelta 1982. Elokuva on ohjaajan voimakkaasti omaelämäkerrallinen teos, ja se kertoo tarinan erittäin pienellä budjetilla Portugalissa elokuvaa työstävästä saksalaisesta kuvausryhmästä. Der Stand der Dinge puolustaa syrjäytyneitä ja kodittomia sekä heijastelee ongelmia, joita Wenders joutui kohtaamaan Yhdysvalloissa kuvatun elokuvansa Hammett tekemisen yhteydessä.
Der Stand der Dinge palkittiin  Venetsian elokuvajuhlilla 1982 Kultaisella leijonalla. Lisäksi sille myönnettiin Saksan elokuvapalkinto 1983 parhaan kuvauksen kategoriassa.
Doug Young

| Doug Young> Henkilötiedot |
| --- | --- |
Syntynyt: 21. joulukuuta 1919 Yhdysvallat
Kuollut: 7. tammikuuta 2018 (98 vuotta) Yhdysvallat
Näyttelijä
Taiteilijanimet:  Douglas Hiram Young
Merkittävät roolit:  Ding-A-Ling (Hakki-koira) Doggie Daddy (Pikku Haukku ja Iso Haukku)
Aiheesta muualla
IMDb 
Doug Young (21. joulukuuta 1919 – 7. tammikuuta 2018) oli yhdysvaltalainen ääninäyttelijä, joka aloitti uransa radio-ohjelmien näyttelijänä. Hän ääninäytteli muun muassa The Cisco Kid, The New Adventures of Sherlock Holmes, Red Ryder ja The Whistler radio-ohjelmissa. Sittemmin 1950- ja 1960-luvulla Young teki äänityötään Hanna-Barberan tuottamissa piirrossarjoissa, kuten Hakki-koira, Salama-Santeri, Jogi-karhu, Jonny Quest, sekä Kiviset ja Soraset.
Aiheesta muualla

Voice Chasers (Arkistoitu – Internet Archive)
David Wilson (diplomaatti)

| David Wilson, lordi Wilson |
| --- | --- |

Hongkongin kuvernööri
 9. huhtikuuta 1987 – 3. heinäkuuta 1992  
Edeltäjä:  Edward Youde
Seuraaja:  Chris Patten
Henkilötiedot
Syntynyt: 14. helmikuuta 1935 (ikä 89) Alloa, Skotlanti
Kansalaisuus:   Yhdistynyt kuningaskunta
Arvonimi: The Right Honourable
David Clive Wilson, Tillyornin paroni Wilson (kiin.: 衞奕信; Jyutping: Wai6 Jik6-seon3; s. 14. helmikuuta 1935) on brittiläinen entinen diplomaatti ja sinologi, joka toimi Brittiläisen Hongkongin toiseksi viimeisenä kuvernöörinä vuosina 1987–1992. Tämän jälkeen hän istui Yhdistyneen kuningaskunnan ylähuoneessa vuosina 1992–2021.
Wilson syntyi Alloassa Skotlannissa. Hän opiskeli Oxfordin yliopiston Keble Collegessa. Vuosina 1960–1962 hän toimi Hongkongin kuvernöörin poliittisena neuvonantajana. Vuosina 1963–1965 hän opiskeli Pekingissä kiinan kieltä. Vuonna 1973 hän väitteli tohtoriksi Lontoon yliopistossa; hänen väitöskirjansa aiheena olivat Britannian ja Kuomintangin suhteet 1920-luvulla. Vuosina 1977–1981 hän toimi taas Hongkongin kuvernöörin poliittisena neuvonantajana. Vuonna 1984 hänet valittiin kiinalais-brittiläisen yhteisjulistuksen toimeenpanosta vastaavan työryhmän jäseneksi.
Kuvernööri Edward Youden kuoltua vuonna 1986 Wilson valittiin hänen seuraajakseen. Hänen kuvernöörikaudelleen osuivat Taivaallisen rauhan aukion verilöyly sekä vietnamilaisten venepakolaisten aiheuttama ongelma. Wilson erotettiin kuvernöörin virasta vuonna 1992, ja hänen seuraajakseen valittiin Chris Patten.
Opiskellessaan mandariinikiinaa Hongkongin yliopistossa Wilson oli valinnut kiinankieliseksi nimekseen Wei Dewei (kiin.: 魏德巍; pinyin: Wèi Déwēi; Jyutping: Ngai6 Dak1-ngai4), joka muistutti hänen omaa nimeään mandariinikiinaksi lausuttuna muttei kantoninkiinaksi lausuttuna. Lisäksi se lausuttiin kantoninkiinaksi samalla tavalla kuin ”vaarallisen tekopyhä” (kiin.: 偽得危; Jyutping: ngai6 dak1 ngai4), ja sukunimeä Wilson vastaava merkki 魏) oli mahdollista jakaa osiin 千八女鬼, ’1800 naisaavetta’. Kuvernöörikautensa alussa hän vaihtoi kiinankielisen nimensä muotoon Wai Yik-shun (kiin.: 衞奕信; Jyutping: Wai6 Jik6-seon3), joka kantoninkiinaksi lausuttuna muistuttaa lähemmin hänen oikeaa nimeään.
Kuvernöörikautensa jälkeen Wilson aateloitiin Tillyornin paroni Wilsoniksi, minkä myötä hän sai paikan Yhdistyneen kuningaskunnan ylähuoneessa.
Hongkongin vuosien 2014 sekä 2019 demokratiamyönteisten mielenosoitusten aikaan Wilson puolusteli Hongkongin poliisin toimia mielenosoittajia vastaan keskusteluissa ylähuoneessa.
Wilson lyötiin vuonna 1987 Order of St Michael and St George -ritarikunnan suurristin komentajaksi (KCMG) ja vuonna 1991 suurristin ritariksi, sekä vuonna 2000 skotlantilaisen Order of the Thistle -ritarikunnan ritariksi (KT).
Draama-Helmi ihmisten ilmoilla

| Draama-Helmi ihmisten ilmoilla Draama-Helmi |
| --- | --- | --- |

Studioalbumin tiedot
 Julkaistu: 19. toukokuuta 2017
 Tyylilaji: hip hop, lo-fi, kokeellinen hip hop
 Levy-yhtiö: omakustanne
Draama-Helmin muut julkaisut
| Draama-Helmin erehdys 2015 | Draama-Helmi ihmisten ilmoilla 2017 |   |
Draama-Helmi ihmisten ilmoilla on Draama-Helmin toinen kokopitkä albumi joka julkaistiin 19. toukokuuta 2017 LP:nä, C-kasettina sekä digitaalisena formaattina.
Levy oli heti julkaisemisen jälkeen Radio Helsingin viikon levy ja Helsingin Sanomat arvosteli albumin tähdin 4/5.
Kappaleet

(intro kovaan maailmaan) – 1.55
Lommo – 4.27
Hevoshullu – 2.20
(salattu suru) – 1.03
Neurootikko joessa – 2.43
Lamaannus – 3.06
Kampurajalka – 1.49
Aikoo – 2.23
Asiantuntija) – 2.22
Murustan sun sänkyyn – 4.11
Suuri suu – 1.20
Itkeekö se vai lyö – 2.37
Suru puserossa – 4.05
(meanwhile, back at the ranch) – 0.59
Du-reformen

Rintaneula, jolla kannustetaan ihmisiä sinuttelemaan käyttäjää
Du-reformen [ˈdʉ̂ːrɛˌfɔrmɛn] (suom. sinä-uudistus) oli 1960-luvun loppupuolella Ruotsissa tapahtunut kulttuurinen ja kielellinen uudistus ja muutos, jossa alettiin suosia yksikön toisen persoonan pronominia du (’sinä’) yleisenä puhuttelusanana. Du korvasi entisen monimutkaisen puhuttelujärjestelmän, jossa ihmiset viittasivat toisiinsa enimmäkseen käyttämällä kolmatta persoonaa sitä edeltävän sanan herr, fru tai fröken kanssa tai ilman tätä. Ruotsissa varsinainen teitittely väistyi jo 1800-luvulla kolmannen persoonan ja tittelin käytön tieltä, eikä teitittelyyn enää koskaan sen jälkeen palattu, vaan puhuttelussa siirryttiin lopulta jokseenkin täydelliseen sinutteluun.
Ennen uudistusta pidettiin epäkohteliaana puhutella muita mainitsematta titteliä. Epämuodollista ilmausta du oli käytetty lähinnä lasten, sisarusten, läheisten ystävien ja mahdollisesti serkkujen, mutta ei yleensä vanhimpien sukulaistenkaan puhuttelemiseen.
Murrekäyttöä lukuun ottamatta monikon toisen persoonan pronominia Ni (’Te’) on nykyään jo pitkään pidetty halventavana, kun sitä käytetään yksittäisen ihmisen puhutteluun. Suomenruotsissa on tapahtunut samansuuntainen kehitys, mutta teitittely on kadonnut suomenruotsista hitaammin eikä niin kattavasti kuin riikinruotsista. Tämä voi johtua jonkin verran konservatiivisemman suomen kielen vaikutuksesta. Erityisesti monikon toisen persoonan (Ni) käyttöä tuntematonta puhuteltaessa ei suomenruotsissa pidetä halventavana, vaan päin vastoin kunnioittavana tai ainakin neutraalina.
Ruotsissa reformin näkyvin puolustaja oli Bror Rexed, maan terveysviraston pääjohtaja, joka ilmoitti virkaan astuessaan, että alkaisi käyttää sinuttelua teitittelyn ja titteleiden sijaan. Rexed ei laittanut reformia alulle, mutta popularisoi sitä merkittävästi. Ruotsissa palvelualoilla teitittely on otettu uudelleen käyttöön joiltain osin. Lisäksi kuningasperhettä teititellään edelleen.
Käännös suomeksi
Draama-Helmin erehdys

| Draama-Helmin erehdys Draama-Helmi |
| --- | --- | --- |

Studioalbumin tiedot
 Julkaistu: 29. toukokuuta 2015
 Tyylilaji: hip hop, lo-fi, kokeellinen hip hop
 Kesto: 26.04
 Levy-yhtiö: Helmi Levyt
Listasijoitukset
  Suomen virallinen lista: 32.
Draama-Helmin muut julkaisut
|   | Draama-Helmin erehdys 2015 | Draama-Helmi ihmisten ilmoilla 2017 |
Draama-Helmin erehdys on Draama-Helmi-nimisen lo-fi hip hop artistin debyyttialbumi joka julkaistiin 29. toukokuuta 2015. Levy julkaistiin alun perin C-kasettina, myöhemmin myös digitaalisena.
Soundi arvosteli levyn tähdin 4/5. Myös Rumba kehui levyä ja sen "yhdeksää kokeellista hip hop -kappaletta, joista jokainen kuulostaa siltä, miltä säkillinen huumeita yökerhon pelkotiloissa tuntuu."
Kappaleet

win95 startup – 1.44
Terroristit voittaa – 3.33
Lepra – 2.30
Draaman taustat – 2.35
Koira maksaa – 3.24
Vihalista – 3.33
Ginirynnäkkö – 2.29
Kukkuu – 3.32
Pihalle (outro) – 2.44
Doordarshan

| Doordarshan दूरदर्शन (hi) |
| --- | --- |
Perustettu:  15. syyskuuta 1959
Avainhenkilöt:  C.B.S. Maurya (johtava insinööri)   P.K. Subhash (apulaisjohtaja, ohjelmisto)
Kotipaikka:  Doordarshan Bhavan, Copernicus Marg, New Delhi 110001, Intia
Toimiala:  tv-toiminta
Tuotteet:  tv-lähetykset kotimaahan ja ulkomaille
Emoyhtiö:  Prasar Bharati Corp.
Kotisivu:  www.ddindia.gov.in
Infobox OKVirheellinen NIMI-arvo: 
Mandi-talo New Delhissä, jossa Doordarshan pääkonttori sijaitsee.
Doordarshan (lyh. DD) on Intian julkisen palvelun yleisradioyhtiö.  Se on maan vanhin televisioyhtiö ja ainoa, jolla on valtakunnallinen kattavuus. Doordarshanin toimipaikka on Delhissä. Se toimii Intian viestintä- ja yleisradioministeriön valvonnassa. Televisiolähetykset aloitettiin 1959.
Yhtiöllä on lähetyksiä useilla Intian kielistä: hindiksi, englanniksi, urduksi, punjabiksi, teluguksi, tamiliksi, kannadaksi, malayalamiksi, gujaratiksi ja marathiksi.
Vaikka Doordarshanilla on mainostuloja, hallitus on ehdottanut mm. 2007 TV-lupajärjestelmää (₹500 väri- ja ₹200 mustavalkotelevisiosta).
Kansalliset kanavat

| Kanava | Aihepiirit | Kielet |
| --- | --- | --- |
| DD National | - | hindi, englanti |
| DD News | uutiset | hindi, englanti |
| DD Sports | urheilu | hindi, englanti |
| DD Bharati | taide ja kulttuuri | hindi, englanti |
| DD Urdu | ajankohtaisohjelmat | urdu |
| DD Kisan | maatalous | hindi |
| DD India | uutiset | englanti |
DD India profiloitui vuoden 2019 vaalien alla globaalin yleisön kanavaksi siirtymällä englanninkieliseen sisältöön. Englannin lisäksi kanavalla on uutislähetyksiä myös hindiksi ja sanskritiksi.
Aiheesta muualla

Kuvia tai muita tiedostoja aiheesta Doordarshan Wikimedia Commonsissa
Doordarshan uutissivut (englanniksi) (ddinews.gov.in)
DD National (live) (englanniksi) (zengatv.com)
Uutisia tv-yhtiötä koskien (englanniksi) (economictimes.indiatimes.com)
Du Pengyu

| Mitalit> Maa:  Kiina.Miesten sulkapallo.MM-kilpailut  | Mitalit> Maa:  Kiina.Miesten sulkapallo.MM-kilpailut  | Mitalit> Maa:  Kiina.Miesten sulkapallo.MM-kilpailut  | Maa:  Kiina> Miesten sulkapallo. |
| --- | --- | --- | --- |
|  Pronssia | Kanton 2013 | kaksinpeli |  |
| Aasian-mestaruuskilpailut   | Aasian-mestaruuskilpailut   | Aasian-mestaruuskilpailut   |  |
|  Kultaa | Taipei 2013 | kaksinpeli |  |
|  Hopeaa | Qingdao 2012 | kaksinpeli |  |
|  Pronssia | Chengdu 2011 | kaksinpeli |  |
|  Pronssia | Suwon 2009 | kaksinpeli |  |
Du Pengyu (kiin. 杜鹏宇; s. 22. tammikuuta 1988 Baoding, Hebei) on kiinalainen sulkapalloilija. Dun suurin menestys tuli vuonna 2013, kun hän voitti MM-pronssia Kantonista kaksinpelistä. Du on voittanut myös neljä Aasian-mestaruusmitalia, joista kirkkaimpana kulta kaksinpelistä Taipeistä 2013. Du on 180 senttimetriä pitkä ja hän lyö oikealta.
Elokuussa 2014 Du ilmoitti aikovansa lopettaa lähiaikoina uransa, mutta ei ole vielämilloin? tehnyt lopullista päätöstä siitä.
Käännös suomeksi